**Kisa ou ta dwe konnen si w gen pwoblèm pou peye ipotèk ou:**

* Hi, non mwen se Sherry Kwo. Mwen se yon avoka nan Legal Services of the Hudson Valley nan inite prevansyon sezi kay. Sèvis Legal nan Hudson Valley (Legal Services of the Hudson Valley) bay sèvis legal sivil gratis kote nesesite de baz pou viv yo nan risk. Atravè videyo sa a, mwen espere ba ou kèk enfòmasyon legal sou dwa moun ki posede kay nan NY ak yon ipotèk ki gen pwoblèm pou peye dapre Coronavirus. Sa a pa konstitye konsèy legal. Mwen ankouraje w pouw rele liy santral nou an nan 1-877-574-8529 pou wè si ou kalifye pou sèvis legal GRATIS nou yo.

* Nan eta NY, bank la oswa founisè sèvis nan ipotèk ou dwe kòmanse yon aksyon kont ou nan tribinal epi ale atravè tout pwosesis legal pou sezi kay ou. Pwosesis sa a ka anjeneral pran plis pase yon ane.

* Le pli vit ke ou sispèk ou pral gen pwoblèm pou peye ipotèk ou, ou ta dwe kontakte bank la oswa ajans lan ki sèvis ipotèk ou.
* Anpil ajans ap ofri mèt kay la yon peryòd de “forbearance” ki ka varye nan longè. “Forbearance” vle di peman ipotèk ou ta dwe ranvwaye tanporèman.
* Pandan yon peryòd “forbearance”, peman ou ta kanpe pandan plizyè mwa epi yo pa ta fè ou peye nenpòt penalite oswa frè pou peman ki an reta pandan tan sa a.
* enpòtan- nan fen peryòd “forbearance” an tout peman ki te kanpe yo dwe peye nan yon sèl peman gwo. Ou ta dwe rete an kontak ak ajans ou tou pre fen peryòd la swa pou prolonje peryòd la si ou toujou gen yon difikilte, oswa vini ak yon solisyon plis pèmanan tankou yon modifikasyon nan ipotèk ou.
* Kèk ajans ap bezwen dokimantasyon sou difikilte finansye ou a ( tankou revokasyon, rediksyon salè akòz covid19), pandan ke lòt ajans pral tou senpleman mande pou ou eksplike ke ou gen pwoblèm pou fè peman yo.
* Ou ka kalifye pou yon peryòd “forbearance” menm si difikilte ou pa dirèkteman gen rapò ak COVID-19 e menm si ou te dèyè nan peman anvan epidemi an.
* Ankò, pou kapab jwenn yon “forbearance”, ou dwe an kontak ak bank oswa ajans ki sèvi ipotèk ou. Si yo pa apwouve ou pou yon forbearance, nenpòt peman rate yo pral konsidere an reta epi yo pral chaje w frè ak penalite kòm nòmal.

* Mwen espere ke ou jwenn enfòmasyon sa a itil. Paske sitiyasyon chak moun ki posede yon kay diferan, ou ka bezwen yon avoka pou ba ou konsèy oswa reprezantasyon endividyalize, mwen ankouraje w pou kontakte nou nan 1-877-574-8529 pou wè si ou kalifye pou sèvis legal gratis nou yo. Mèsi.